શહેરના ન્યૂ વીઆઇપી રોડ પર આવેલ ખોડિયારનગર ચાર રસ્તાથી વૈકુંઠ તરફ જવાના ભાગ પર એમજીવીસીએલની વીજલાઇનને લગતી કામગીરી મંગળવારે ચાલી રહી હતી. આ વિસ્તારમાં મોડી સાંજે પાણી વિતરણના સમય પૂરો થવાની તૈયારીમાં હતો ત્યારે પાણીની લાઇનમાં ભંગાણ પડતાં રોડ પર પાણીની રેલમછેલ થઇ હતી. વગર વરસાદે ખોડિયારનગર ચાર રસ્તાથી હાઇવે તરફ જતાં વૈકુંઠ સોસાયટીવાળો માર્ગ જળબંબાકાર થઇ ગયો હતો. પાણીનો વધુ વેડફાટ થતો અટકાવવા માટે પાલિકાના પાણી પુરવઠા વિભાગે તાત્કાલિક વાલ્વ બંધ કર્યો હતો.